
ΕΦΗΜΕΡΙΣ ΤΗΣ ΚΥΒΕΡΝΗΣΕ»! 

ΑΘΗΝΑ 
10 ΑΠΡΙΛΙΟΥ 1986 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 80014/240/86 

Κύρωση του Κανονισμού Εκπαίδευσης των Ανώτερων Δημόσιων 
Σχολών Εμπορικού Ναυτικού. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

' Εχοντας υπόψη; 

α) Τις διατάξεις του άρθρου 49 παρ. 4 του Ν. 576/77 (ΦΕΚ 102 
Α/77) «Περί οργανώσεως και διοικήσεως της Μέσης και Ανώτερης 
Τεχνικής και Επαγγελματικής Εκπαιδεύσεως». 

β) Την κατά το άρθρο 68 του Ν.Δ. 187/73 (ΦΕΚ 261 Α/73) 
«Περί Κώδικος Δημοσίου Ναυτικού Δικαίου», γνωμοδότηση του Συμ¬ 
βουλίου των Δημόσιων Σχολών Ε.Ν. που εκφράστηκε με την αριθμ. 
2/21.1.86 γνώμη του, αποφασίζουμε: 

Κυρώνουμε τον Κανονισμό Εκπαίδευσης των Ανώτερων Δημόσιων 
Σχολών Εμπορικού Ναυτικού Πλοιάρχων, Μηχανικών και Ραδιοτη- 
λεγραφητών που επισυνάπτεται, ο οποίος θα αρχίσει να ισχύει από τη 
δημοσίευσή του στην Εφημερίδα της Κυβέρνησης, η δε εφαρμογή θα 
ολοκληρωθεί σταδιακά μέχρι την 1.10.86 με οδηγίες του ΥΕΝ/ΔΕΚ. 

Η απόφαση αυτή με τον Κανονισμό, τα υποδείγματα και τα παραρ¬ 
τήματα να δημοσιευτεί στην Εφημερίδα της Κυβερνήσεως. 

Πειραιάς, 14 Φεβρουάριου 1986 

Ο ΥΠΟΥΡΓΟΣ 

ΕΥΣΤΑΘΙΟΣ ΑΛΕΞΑΝΔΡΗΣ 


' Αρθρο 1. 

(Γενικά) 

1. Η λειτουργία και ο συντονισμός όλων των διοικητικών, εκπαι¬ 
δευτικών και λοιπών δραστηριοτήτων κάθε ΑΔΣΕΝ είναι κάτω από 
την άμεση διεύθυνση του Δ/ντή της Σχολής, ο οποίος ορίζεται με 
απόφαση του ΤΕΝ, σύμφωνα με το άρθρο 49 του Ν. 576/77. 

2. Όταν ο Διευθυντής της Σχολής απουσιάζει ή κωλύεται αναπλη¬ 
ρώνεται από τον Υποδιευθυντή που και αυτός ορίζεται με απόφαση 
του ΥΕΝ, σύμφωνα με την αυτή ως άνω διάταξη. 

3. Τα προσόντα του Δ/ντή και Υποδιευθυντή της Σχολής θα καθο¬ 
ριστούν με Απόφαση του ΥΕΝ. 

4. Υπεύθυνος για την εκπαίδευση είναι ο Διευθυντής Σπουδών. 

5. Όταν ο Διευθυντής Σπουδών απουσιάζει ή κωλύεται, αναπλη¬ 
ρώνεται από το βοηθό του, που είναι καθηγητής του εκπαιδευτικού 


προσωπικού της Σχολής και ορίζεται στην αρχή κάθε εκπαιδευτικού 
έτους από το Εκπαιδευτικό Συμβούλιο. 

6. Η εκπαίδευση στις ΑΔΣΕΝ περιλαμβάνει θεωρητική και πρακτι¬ 
κή διδασκαλία που γίνεται σύμφωνα με τα ωρολόγια και αναλυτικά 
προγράμματα που ισχύουν κάθε φορά. 

7. Όπου στον ισχύοντα Κανονισμό εσωτερικής υπηρεσίας των ΑΔ¬ 
ΣΕΝ αναφέρεται η λέξη Διοικητής ή Υποδιοικητής, αυτή αντικαθί¬ 
σταται με τη λέξη Διευθυντής ή Υποδιευθυντής. 

8. Ο παρών κανονισμός είναι μεταβατικός και θα ισχύσει μέχρι της 
προσαρμογής της νομοθεσίας ·της ναυτικής εκπαίδευσης με εκείνης 
της Τριτοβάθμιας Εκπαίδευσης. 

Άρθρο 2. 

(Εκπαιδευτικό Συμβούλιο). 

1. Σε κάθε Σχολή λειτουργεί Εκπαιδευτικό Συμβούλιο που είναι το 
ανώτατο γνωμοδοτικό όργανο του Διευθυντή Σχολής και του Διευθυ¬ 
ντή Σπουδών. 

2. Το Εκπαιδευτικό Συμβούλιο απαρτίζεται από το Διευθυντή Σχο¬ 
λής, ο οποίος ασκεί καθήκοντα Προέδρου, από το Διευθυντή Σπου¬ 
δών, από το Εκπαιδευτικό Προσωπικό της Σχολής και Εκπροσώπους 
των σπουδαστών σε ποσοστό 30% του αριθμού των μελών του Εκπαι¬ 
δευτικού Προσωπικού. Στο συμβούλιο αυτό συμμετέχουν χωρίς δικαί¬ 
ωμα ψήφου και οι δ/ντές σπουδών ή αναπληρωτές τους, των άλλων 
Σχολών για αλληλοενημέρωση και χάραξη σωστής γραμμής. 

3. Το εκπαιδευτικό Συμβούλιο είναι αρμόδιο να: 

α. Εισηγείται στο Διευθυντή Σχολής την έγκριση για την κατανομή 
της διδασκαλίας των μαθημάτων στα μέλη του εκπαιδευτικού προσω¬ 
πικού που προτείνεται από τον Διευθυντή Σπουδών. Η γνώμη του 
Εκπαιδευτικού Συμβουλίου στην περίπτωση αυτή είναι δεσμευτική για 
το Διευθυντή Σχολής. 

β. Εισηγείται στο Διευθυντή Σχολής την έγκριση για την κατανομή 
των ωρών του προγράμματος μαθημάτων της σχολής που προτείνεται 
από τον Διευθυντή Σπουδών, και σ’ αυτή την περίπτωση η γνώμη 
του Εκπαιδευτικού Συμβουλίου είναι δεσμευτική. 

γ. Εισηγείται στο Διευθυντή Σχολής την ανάθεση διδασκαλίας σε 
ωρομίσθιο Εκπαιδευτικό Προσωπικό. 

δ. Εισηγείται στο Διευθυντή της Σχολής την ανάθεση σε μέλη του 
Εκπαιδευτικού προσωπικού για τη διδασκαλία μαθήματος άλλης σχο¬ 
λής του ίδιου συγκροτήματος. 

ε. Γνωματεύει για την προκήρυξη θέσεων του Εκπαιδευτικού και. 
Τεχνικού Προσωπικού. 

στ.- Υποβάλει στο Διευθυντή της Σχολής προτάσεις για την πρόσλη¬ 
ψη του Εκπαιδευτικού Προσωπικού της Σχολής. 

ζ. Επεξεργάζεται τις προτάσεις των Επιτροπών που έχουν συσταθεί 

από το Διευθυντή Σχολής, για τις διάφορες λειτουργικές και εκπαι¬ 
δευτικές ανάγκες της Σχολής. 

η. Τέλος, ασκεί όσες αρμοδιότητες του ανατίθενται από τον Κανο¬ 
νισμό και δεν αναφέρονται στο παρόν άρθρο, καθώς επίσης γνωμοδο- 
τεί και για όσα θέματα παραπέμπονται σε αυτό από το Δ/ντή της 
Σχολής ή το Δ/ντή Σπουδών. 

4. Το Εκπαιδευτικό Συμβούλιο συνέρχεται σε τακτική συνεδρίαση 
τουλάχιστον μια φορά το μήνα. Συγκαλείται από το Διευθυντή Σχο¬ 
λής με έγγραφη πρόσκληση που επιδίδεται σε κάθε μέλος δύο ημέρες 
πριν από τη συνεδρίαση και σε έκτακτες περιπτώσεις την ίδια ημέρα. 

Στην πρόσκληση αναγράφονται και τα θέματα της Ημερήσιας Διά¬ 
ταξης. 

Η συνεδρίαση πραγματοποιείται σε χρόνο που δεν εμποδίζει, κατά 
το δυνατό, το έργο των Καθηγητών. 

Πριν από κάθε συνεδρίαση, επικυρώνονται τα πρακτικά της προη¬ 
γούμενης. 

Η επικύρωση μπορεί να γίνει και την ίδια ημέρα μετά το τέλος της 
συνεδρίασης. 

5. Τη σύγκληση του Συμβουλίου μπορεί να ζητήσει και ο Διευθυ¬ 
ντής Σπουδών ή το ένα τρίτο των μελών του Συμβουλίου με έγγραφο 
προς το Διευθυντή Σχολής, στο οποίο αναφέρονται με σαφήνεια ο λό¬ 
γος για τον οποίο ζητείται η σύγκληση, καθώς και επί μέρους εισηγη¬ 
τές των θεμάτων. 

6. Το Εκπαιδευτικό Συμβούλιο βρίσκεται σε απαρτία όταν είναι 
παρόντες το 1/2 συν ενός των μελών που έχουν δικαίωμα ψήφου. 
Εάν περάσει μισή ώρα από αυτή που ορίστηκε για την έναρξη της συ¬ 
νεδρίασης και δεν συντελεσθεί απαρτία, η συνεδρίαση ματαιώνεται. 

7. Οταν ματαιωθεί συνεδρίαση από έλλειψη απαρτίας, ο Διευθυ- 
ντής Σχολής καλεί το Συμβούλιο και πάλι σε συνεδρίαση αναφέρο- 
ντας στην πρόσκληση τους λόγους της ματαίωσης. Εάν και μετά από 
τιγ δεύτερη αυτή πρόσκληση δεν υπάρξει απαρτία, το Εκπαιδευτικό 
Συμβούλιο συνέρχεται και αποφασίζει νόμιμα ανεξάρτητα από τον 
αριθμό των παρόντων μελών του. 

8. Η συμμετοχή των μελών του Εκπαιδευτικού Συμβουλίου στις 
συνεδριάσεις είναι υποχρεωτική. 

9. Κατά τη διάρκεια της συνεδρίασης και πριν από την ημερήσια 
διάταξη είναι δυνατόν να γίνονται ανακοινώσεις ή ερωτήσεις, εφόσον 
δεν προκαλούν γενικότερη συζήτηση. 

10. Οι αποφάσεις του Εκπαιδευτικού Συμβουλίου κατ’ αρχή, λαμ- 
βάνονται με φανερή ψηφοφορία, πλην των επιλογών ή προσωπικών 
θεμάτων, καθώς και των περιπτώσεων που κατά την κρίση του ίδιου 
του Συμβουλίου, για κάθε θέμα, κρίνεται απαραίτητη η μυστική ψη¬ 
φοφορία. Σε περίπτωση ισοψηφίας υπερισχύει η ψήφος του Διευθυντή 
Σχολής. 

11. Στις συνεδριάσεις του Εκπαιδευτικού Συμβουλίου κάθε Σχο- 
λής συμμετέχουν, με δικαίωμα ψήφου, σπουδαστές, που οι ίδιοι και 
οι αναπληρωτές τους εκλέγονται στην αρχή κάθε εκπαιδευτικού έ¬ 
τους, με ευθύνη του Συλλόγου των σπουδαστών. 

12. Τα πρακτικά των συζητήσεων τηρούνται και φυλάγονται σε 
ειδικό βιβλίο από το Γραμματέα του Εκπαιδευτικού Συμβουλίου, 
που εκλέγεται, ο ίδιος και ο αναπληρωτής του, μεταξύ των μελών 
του στην αρχή κάθε εκπαιδευτικού έτους από το Εκπαιδευτικό Συμ¬ 
βούλιο κάθε Σχολής. 

13. Οιονδήποτε μέλος του Εκπαιδευτικού Συμβουλίου της Σχο- 
λής μπορεί να λαμβάνει γνώση των πρακτικών από το Γραμματέα 
του. Αντίγραφα πρακτικών δίνονται σε όσους έχουν έννομο συμφέ¬ 
ρον. 

14. Προκειμένου για συγκρότημα σχολών λειτουργεί το Συμβού¬ 
λιο Συγκροτήματος στο οποίο Προεδρεύει ο Διευθυντής Συγκροτήμα¬ 
τος και συμμετέχουν ο Υποδιευθυντής, οι Διευθυντές Σπουδών και οι 
Αναπληρωτές Δ/ντών Σπουδών του συγκροτήματος και ένας εκπρό¬ 
σωπος των σπουδαστών από κάθε Σχολή. 

15. Το Συμβούλιο Συγκροτήματος συνέρχεται τουλάχιστον μια 
(1) φορά κάθε 15 ημέρες και έκτακτα όταν τούτο επιβάλλεται από τις 
λειτουργικές ανάγκες του συγκροτήματος. 

16. Εργο του Συμβουλίου είναι ο συντονισμός των αποφάσεων 
των Εκπαιδευτικών Συμβουλίων των Σχολών, ώστε αυτές να εντάσ¬ 
σονται σε ένα ενιαίο πλαίσιο λειτουργίας του συγκροτήματος. 


'Αρΰρο 3. 

(Έννοιες) 

1. Ακαδημαϊκό έτος: αρχίζει την 1η Σεπτεμβρίου κάθε έτους και 
τελειώνει στις 31 Αυγούστου του επόμενου έτους. 

2. Διδακτικό έτος: αρχίζει την 1η Οκτωβρίου κάθε έτους και τε¬ 
λειώνει την τελευταία εργάσιμη ημέρα του Μαίου του επόμενου έ¬ 
τους, διαιρείται δε σε δύο περιόδους, τη χειμερινή και την εαρινή. 

α. η χειμερινή διδακτική περίοδος αρχίζει με την έναρξη του διδα¬ 
κτικού έτους και τελειώνει στις 31 Ιανουάριου του επόμενου έτους. 

β. η εαρινή διδακτική περίοδος αρχίζει την 1η Φεβρουάριου και 
τελειώνει με τη λήξη του διδακτικού έτους. 

Σε περίπτωση που η έναρξη του διδακτικού έτους καθυστερήσει ή 
η εκπαίδευση σε μια ή περισσότερες ΑΔΣΕΝ διακοπεί για οποιοδή- 
ποτε λόγο, δύναται ο ΥΕΝ, μετά από .εισήγηση του ΥΕΝ/ΔΟΛΣ να 
παρατείνει για ανάλογο χρονικό διάστημα το διδακτικό έτος και να 
μεταθέσει τις ημερομηνίες των εξεταστικών περιόδων. 

3. Εξετάσεις: Πτυχιακές εξετάσεις είναι οι μνημονευόμενες στο 
άρθρο 20 του παρόντος Κανονισμού. 

Όλες οι άλλες τελικές γενικές εξετάσεις είναι προαγωγικές. 

4. Εξεταστικές περίοδοι, που γίνονται προαγωγικές και πτυχια¬ 
κές εξετάσεις, είναι οι εξής: 

— Ιουνίου, που διαρκεί από την πρώτη μέχρι και την τελευταία ερ¬ 
γάσιμη ημέρα, δυνάμενη να παραταθεί σε εξαιρετικές περιπτώσεις 
μέχρι τις πέντε πρώτες εργάσιμες ημέρες του Ιουλίου. 

— Σεπτεμβρίου, που διαρκεί από την πρώτη μέχρι και την τελευ¬ 
ταία, πριν από την έναρξη του διδακτικού έτους, εργάσιμη ημέρα. 

— Φεβρουάριου, (ημιπερίοδος) που αρχίζει από την πρώτη και 
διαρκεί μέχρι δέκα εργάσιμες ημέρες (πέντε ημέρες για τα εξαμη¬ 
νιαία και πέντε ημέρες για τα οφειλόμενα μαθήματα). 

Κατά τη διάρκεια διεξαγωγής εξετάσεων των οφειλομένων μαθη¬ 
μάτων, το πρόγραμμα μαθημάτων εφαρμόζεται κανονικά και οι 
σπουδαστές που συμμετέχουν στις εξετάσεις των οφειλομένων μαθη¬ 
μάτων θεωρούνται παρόντες για τα μαθήματα που γίνονται κατά τις 
ώρες που διαρκεί η εξέτασή τους. 

Τον ανωτέρω χρόνο διεξαγωγής των εξετάσεων δύναται ο ΤΕΝ 
να αυξήσει, αν τούτο επιβάλλουν οι ανάγκες του σχετικού προγράμ¬ 
ματος εξεταζομένων μαθημάτων μετά από εισήγηση του 
ΤΕΝ/ΔΟΛΣ. 

5. θερινή περίοδος: Αρχίζει με τη λήξη της εξεταστικής περιόδου 
Ιουνίου και τελειώνει με την έναρξη του νέου διδακτικού έτους, περι¬ 
λαμβάνει δε το θερινό εκπαιδευτικό ταξείδι, τις πρακτικές εφαρμογές 
και τις θερινές διακοπές. 

6. Εγγραφές: Η προθεσμία εγγραφής των νεοεισαγομένων σπου¬ 
δαστών, καθορίζεται κάθε έτος με απόφαση του Υπουργού Εμπορι¬ 
κής Ναυτιλίας. 

Οι υπόλοιποι σπουδαστές δικαιούνται να εγγραφούν το αργότερο 
δέκα ημέρες πριν από την έναρξη του διδακτικού έτους ή εφόσον συμ¬ 
μετέχουν στην εξεταστική περίοδο του Σεπτεμβρίου το αργότερο 3 
ημέρες μετά την ανακοίνωση των αποτελεσμάτων. 

Ουδεμία εγγραφή θα γίνεται μετά τις ημερομηνίες αυτές για κάθε 
περίπτωση. 

Αρθρο 4. 

(Προγράμματα — Ύλη διδασκαλίας μαθημάτων) 

1. Οι λεπτομέρειες για τα κατ’ έτος διδασκόμενα μαθήματα, τις 
διατιθέμενες για το κάθε ένα απο αυτά εβδομαδιαίες ώρες διδασκα¬ 
λίας και την αναλυτική ύλη κάθε μαθήματος, που ορίζονται με Π.Δ. 

■ καθορίζονται με σχετικές αποφάσεις ΥΕΝ/ΔΕΚ. 

2. Στη διάρκεια των διδακτικών περιόδων, η διδασκαλία των 
θεωρητικών και πρακτικών μαθημάτων γίνεται τις ώρες που ορίζο¬ 
νται για το σκοπό αυτό στο ημερήσιο πρόγραμμα του' ΚΕΥ/ΑΔΣΕΝ. 

3. Σε κάθε τάξη ή τμήμα τάξης, ο αριθμός των σπουδαστών δεν 
πρέπει να είναι μεγαλύτερος από τριάντα (30). 

4. Στην πρακτική διδασκαλία, οι σπουδαστές πρέπει να κατανέ- 
μονται, με μέριμνα της Διεύθυνσης Σπουδών, σε μικρότερες ομάδες. 

5. Στη σύνταξη του εβδομαδιαίου προγράμματος διδασκαλίας, οι 
Διευθύνσεις Σπουδών πρέπει να καταμερίζουν τις ώρες διδασκαλίας 
κάθε μαθήματος σε περισσότερες ημέρες. 

6. Απαγορεύεται η διδασκαλία ενός θεωρητικού μαθήματος στους 
σπουδαστές της ίδιας τάξης ή τμήματος τάξης πάνω από τρεις ώρες 
την ημέρα, συνέχεια ή με διακοπές. 

Η απαγόρευση αυτή μπορεί να μην ισχύει μετά από έγκριση του 
ΥΕΝ/ΔΕΚ, για επαρχιακές ΑΔΣΕΝ, στις οποίες δημιουργούνται 
δυσχέρειες από τη μετακίνηση των καθηγητών τους ή από άλλες το¬ 
πικές συνθήκες. 

Άρθρο 5. 

"(Εκπαιδευτικά κείμενα) 

1. Τα εκπαιδευτικά κείμενα συντάσσονται από τους υπεύθυνους 
κατά μάθημα καθηγητές, αναπαράγονται και διανέμονται στους 
σπουδαστές με μέριμνα της σχολής. 

Η διαδικασία σύνταξης εκπαιδευτικών κειμένων σε μορφή ση¬ 
μειώσεων ή ολοκληρωμένου εκπαιδευτικού βιβλίου, καθορίζεται με 
σχετικές εγκύκλιους — οδηγίες του ΥΕΝ/ΔΕΚ. 

2. Στις περιπτώσεις που δεν έχουν συνταχθεί εκπαιδευτικά κεί¬ 
μενα από τους αρμόδιους καθηγητές, το εκπαιδευτικό συμβούλιο επι¬ 
λέγει και προτείνει ως εκπαιδευτικά κείμενα συγγράμματα που κυ¬ 
κλοφορούν στο εμπόριο ή στις εκδόσεις του Ιδρύματος Ευγενίδη. 

Τέτοια συγγράμματα μπορούν να προταθούν και ως βοηθητικά, αν 
το εκπαιδευτικό συμβούλιο τα κρίνει χρήσιμα, ακόμα και σε περί¬ 
πτωση που έχουν εκδοθεί αντίστοιχα εκπαιδευτικά κείμενα από τη 
Σχολή. 

3. Οι προτάσεις πρέπει να υποβάλλονται στο ΥΕΝ/ΔΕΚ μέχρι τις 
10 Απριλίου κάθε έτους. 

4. Η διαδικασία έγκρισης και η αποζημίωση για τη σύνταξη 
εκπαιδευτικών κειμένων σε μορφή σημειώσεων ή ολοκληρωμένου 
εκπαιδευτικού βιβλίου, καθορίζεται με απόφαση του Υπουργού 
Εμπορικής Ναυτιλίας. 

Άρθρο 6. 

(Διαλέξεις) 

1. Η Διεύθυνση κάθε ΑΔΣΕΝ μεριμνά, με εισήγηση του Εκπαι¬ 
δευτικού Συμβουλίου και σε συνεργασία με τη Διεύθυνση Σπουδών 
ώστε, σε ώρες που δεν παρεμποδίζεται, κατά το δυνατό, η εφαρμογή 
του προγράμματος εκπαίδευσης, να γίνονται σε συχνά χρονικά δια¬ 
στήματα διαλέξεις προς τους σπουδαστές μιας ή περισσότερων τά¬ 
ξεων από καθηγητές Ανώτατων Εκπαιδευτικών Ιδρυμάτων, από κα¬ 
θηγητές των Σχολών, από άλλα κατάλληλα και ειδικά πρόσωπα, κα¬ 
θώς και σπουδαστές με σκοπό την άνοδο του Επαγγελματικού και 
Επιστημονικού τους επιπέδου, την ανάπτυξη του δημοκρατικού τους 
φρονήματος, την καλλιέργεια των ιδανικών της ελευθερίας, της δη¬ 
μοκρατίας και της ειρήνης μεταξύ των λαών. 

Άρθρο 7. 

(Επισκέψεις) 

1. Με σκοπό την καλύτερη κατάρτιση των σπουδαστών, η Διεύ¬ 
θυνση κάθε Σχολής, μετά από εισήγηση του Εκπαιδευτικού Συμβου¬ 
λίου και σε συνεργασία με τη Διεύθυνση Σπουδών, σε ώρες που δεν 
παρεμποδίζεται, κατά το δυνατό, η εφαρμογή του προγράμματος 
εκπαίδευσης, προγραμματίζει και οργανώνει εκπαιδευτικές και μορ¬ 
φωτικές επισκέψεις σε επιστημονικές και τεχνικές εγκαταστάσεις, 
ναυπηγεία, εργοστάσια, δεξαμενές, πλοία κ.λπ., καθώς και σε Μου¬ 
σεία, ιστορικούς χώρους και άλλα πνευματικά Ιδρύματα. 

Σε περίπτωση έκτακτης επίσκεψης δεν απαιτείται η εισήγηση του 
Εκπαιδευτικού Συμβουλίου. 

2. Εάν η πραγματοποίηση των ανωτέρω επισκέψεων απαιτεί οι¬ 
κονομικές επιβαρύνσεις, πρέπει να ζητείται έγκαιρα σχετική έγκριση 
από το ΥΕΝ/ΔΟΛΣ. 

Άρθρο 8. 

(Χειμερινά εκπαιδευτικά ταξείδια) 

1. Κατά τη διάρκεια των διδακτικών περιόδων, εκτελούνται από 
τους σπουδι στές περιορισμένης διάρκειας εκπαιδευτικά ταξείδια με 
πλοία, με σκοπό τον εθισμό τους στη ζωή του πλοίου και της θάλασ¬ 
σας και την πρακτική άσκησή τους σε ναυτικά — τεχνικά θέματά. 


2. Τα εκπαιδευτικά αυτά ταξείδια, εκτελούνται ή με εκπαιδευτικά 
πλοία των ΑΔΣΕΝ, με βάση πρόγραμμα του ΥΕΝ/ΔΟΛΣ, που καθο¬ 
ρίζει το χρόνο διάθεσής τους σε κάθε ΑΔΣΕΝ, ή με εμπορικά πλοία 
με βάση πρόγραμμα που καταρτίζει έγκαιρα η Διεύθυνση Σπουδών 
κάθε ΑΔΣΕΝ, εγκρίνεται από το ΥΕΝ/ΔΟΛΣ και κοινοποιείται 
στους ενδιαφερομένους. 

3. Στα ανωτέρω ταξείδια συνοδεύει τους σπουδαστές προσωπικό 
της Σχολής που ορίζεται από τη Διεύθυνση της Σχολής μετά από 
πρόταση της Διεύθυνσης Σπουδών, στο οποίο θα περιλαμβάνεται 
οπωσδήποτε καθηγητής Ναυτικών Μαθημάτων αντίστοιχης ή συνα¬ 
φούς ειδικότητας. 

Μετά το τέλος κάθε ταξειδιού οι συνοδοί, ενημερώνουν τη Διεύ¬ 
θυνση και τη Διεύθυνση Σπουδών σχετικά με την προσαρμογή και 
την απόδοση κάθε σπουδαστή, βασιζόμενοι στην έκθεση δραστηριο¬ 
τήτων και παρατηρήσεων που υποβάλλει ο κάθε σπουδαστής. 

4. Στο τέλος του διδακτικού έτους κάθε ΑΔΣΕΝ, υποβάλλει στο 
ΥΕΝ/ΔΟΛΣ ειδική συγκεντρωτική έκθεση με συμπεράσματα από την 
εκτέλεση των χειμερινών εκπαιδευτικών ταξειδιών και προτάσεις για 
τη βελτίωση του θεσμού. 

5. Σπουδαστής που κατά τη διάρκεια της φοίτησής του δεν έχει 
εκτελέσει το σύνολο των ημερών των χειμερινών εκπαιδευτικών τα- 
ξειδιών, δεν μπορεί να πάρει μέρος στις πτυχιακές εξετάσεις εάν δεν 
συμπληρώσει σε εκπαιδευτικό ταξείδι τις ημέρες που του λείπουν. 

Άρθρο 9. 

(Θερινά εκπαιδευτικά ταξείδια) 

1. Τα θερινά εκπαιδευτικά ταξείδια των σπουδαστών, εκτελού- 
νται ή με εκπαιδευτικά πλοία των ΑΔΣΕΝ ή με εμπορικά πλοία κα¬ 
τά τη διάρκεια των θερινών περιόδων. 

2. Με πρόταση των ΑΔΣΕΝ και μετά από εκτίμηση των δυνατο¬ 
τήτων που υπάρχουν κάθε φορά, δύναται να επιτρέπεται από τη 
ΔΟΛΣ η ναυτολόγηση σπουδαστών μεμονωμένα ή κατά ομάδες σε 
εμπορικά πλοία για την εκτέλεση θερινού εκπαιδευτικού ταξειδιού. 

3. Η έγκριση για την εκτέλεση θερινών εκπαιδευτικών ταξειδιών 
από σπουδαστές με εμπορικά πλοία, παρέχεται με όρους και προϋπο¬ 
θέσεις που καθορίζονται από το ΥΕΝ/ΔΟΛΣ σε σχέση με την ασφά¬ 
λιση των σπουδαστών, την καταλληλότητα των πλοίων, το είδος και 
την έκταση της εκπαίδευσης για εξασφάλιση ικανοποιητικών αποτε¬ 
λεσμάτων στην επίδοση των σπουδαστών. 

Σε αυτές τις περιπτώσεις, οι Διευθύνσεις Σπουδών των ΑΔΣΕΝ, 
διαβιβάζουν στους Πλοιάρχους και, όταν απαιτείται από την ειδικό¬ 
τητα του σπουδαστή, στους Α' Μηχανικούς ή Ραδιοτηλεγραφητές 
των εμπορικών πλοίων έντυπες οδηγίες για την εκπαίδευση των 
σπουδαστών. 

4. Έγκυρα και πριν από τη λήξη της διδακτικής περιόδου το 
ΥΕΝ/ΔΟΛΣ, ρυθμίζει κάθε λεπτομέρεια για την εκτέλεση θερινών 
εκπαιδευτικών ταξειδιών κατά την προσεχή θερινή περίοδο. 

5. Η διάρκεια των θερινών εκπαιδευτικών ταξειδιών και το πρό¬ 
γραμμα εκπαίδευσης των σπουδαστών, καθορίζεται με απόφαση του 
ΥΕΝ/ΔΕΚ. 

6. Στα ανωτέρω ταξείδια συνοδεύει τους σπουδαστές προσωπικό 
της Σχολής που ορίζεται από τη Διεύθυνση της Σχολής, μετά από 
πρόταση της Διεύθυνσης Σπουδών, στο οποίο θα περιλαμβάνεται 
οπωσδήποτε καθηγητής Ναυτικών Μαθημάτων αντίστοιχης ή συνα¬ 
φούς ειδικότητας. 

7. Οι συνοδοί είναι υπεύθυνοι για την καλή εκπαίδευση των σπου¬ 
δαστών, επιβλέπουν και εποπτεύουν για όλες τις σχετικές λεπτομέ¬ 
ρειες χωρίς να έχουν ανάμειξη σε θέματα που αφορούν το πλοίο γενι¬ 
κά. 

8. Οι συνοδοί των σπουδαστών, Εκπρόσωποι της Δ/νσης και Κα¬ 
θηγητές έχουν κατά τη διάρκεια του θερινού εκπαιδευτικού ταξειδιού 
αρμοδιότητες και καθήκοντα Δ/ντή Σχολής και Διευθυντή Σπουδών, 
αντίστοιχα. 

9. Στο τέλος του εκπαιδευτικού ταξειδιού, ο κάθε σπουδαστής πα- 
ραδίδει στο συνοδό καθηγητή: 

α. Ημερολόγιο απασχόλησης. 

β. Τεχνική Έκθεση με κριτική και συμπεράσματα. 

Οι συνοδοί των σπουδαστών, καθοδηγούν τη σύνταξη του Ημερο¬ 
λογίου και της Τεχνικής Έκθεσης και τα θεωρούν μετά τις τελικές 
διορθώσεις. 

Εφόσον ο σπουδαστής ναυτολογηθεί μεμονωμένα σε εμπορικό 
πλοίο, σύμφωνα με την παράγραφο 2 του παρόντος άρθρου, τότε οι 
πιο πάνω εργασίες 'παρακολουθούνται, αξιολογούνται και προωθού¬ 
νται μόνο στη Σχολή του σπουδαστή, από τον Πλοίαρχο, Α' Μηχανι¬ 
κό ή ραδιοτηλεγραφητή του πλοίου, κατά περίπτωση. 

10. Οι συνοδοί των σπουδαστών της παραγράφου 6, παρακολου¬ 
θούν και αξιολογούν τις πιο πάνω εργασίες και μετά το τέλος του τα- 
ξειδιού υποβάλουν στο ΤΕΝ/ΔΟΛΣ έκθεση, που την κοινοποιούν στις 
ΑΔΣΕΝ, στις οποίες φοιτούν σπουδαστές που μετείχαν στο ταξείδι. 
Τις σχετικές εργασίες της παραγράφου 9 υποβάλλουν μόνο στις αντί¬ 
στοιχες ΑΔΣΕΝ. 

11. Εάν κατά τη διάρκεια θερινού εκπαιδευτικού ταξειδιού, η επί¬ 
δοση, η προσαρμογή ή τα ναυτικά προσόντα ενός σπουδαστή κριθούν 
ανεπαρκή, δύναται το εκπαιδευτικό συμβούλιο να θεωρήσει όλο ή μέ¬ 
ρος του εκπαιδευτικού ταξειδιού ότι δεν πραγματοποιήθηκε για το 
συγκεκριμένο σπουδαστή. 

12. Σπουδαστής που κατά τη διάρκεια της φοίτησής του δεν έχει 
εκτελέσει το σύνολο των ημερών των θερινών εκπαιδευτικών ταξει- 
διών, δεν μπορεί να πάρει μέρος στις πτυχιακές εξετάσεις εάν δεν συ¬ 
μπληρώσει σε εκπαιδευτικό ταξείδι τις ημέρες που του λείπουν. 

Άρθρο 10. 

(Έντυπα και βιβλία) 

1. Για κάθε ώρα θεωρητικής ή πρακτικής διδασκαλίας, συντάσσε- 
ται από τον καθηγητή ανακεφαλαιωτικό «δελτίο παρουσιών» (υπό¬ 
δειγμα Α), που κατατίθεται στη Διεύθυνση της Σχολής μετά το πέρας 
του μαθήματος, και τηρείται σε ειδικό φάκελο κατά τμήμα και μά¬ 
θημα. 

2. Για κάθε τάξη ή τμήμα τάξης, τηρείται «βιβλίο διδασκόμενης ύ¬ 
λης» (υπόδειγμα Β και Γ), που συμπληρώνεται κατά μάθημα και 
ημέρα. 

3. Ακόμα τηρούνται: 

α) Μητρώο σπουδαστών για κάθε ειδικότητα. 

β) Μητρώο διπλωματούχων για κάθε ειδικότητα. 

γ) Βαθμολόγιο για κάθε τμήμα. 

4. Οδηγίες για τον τύπο, το περιεχόμενο και την τήρηση των βι- 
βλίων και εντύπων παρέχονται με εγκύκλιο του ΥΕΝ/ΔΕΚ. 

Άρθρο 11. 

(Προαγωγικές και πτυχιακές εξετάσεις) 

Οι προμγωγικές και πτυχιακές εξετάσεις, γίνονται στη διάρκεια 
των εξεταστικών περιόδων με βάση πρόγραμμα που καταρτίζεται 
από τη Διεύθυνση Σπουδών, μετά από συνεννόηση με τους άμεσα εν¬ 
διαφερομένους καθηγητές και σπουδαστές και εγκρίνεται από τη 
Διεύθυνση κάθε ΑΔΣΕΝ. 

Το πιο πάνω πρόγραμμα, κοινοποιείται έγκαιρα στους ενδιαφερο¬ 
μένους. 

Άρθρο 12. 

(Επιτροπές προαγωγικών εξετάσεων) 

1. Οι προαγωγικές εξετάσεις, γίνονται με την εποπτεία Επιτροπής 
που αποτελείται από το Διευθυντή, το Διευθυντή Σπουδών και τον 
Καθηγητή που διδάσκει το μάθημα που εξετάζεται. 

2. Για τα μαθήματα που διδάσκει ο Διευθυντής και ο Διευθυντής 
Σπουδών, η ανωτέρω Επιτροπή περιορίζεται σε διμελή. 

3. Σε περίπτωση απουσίας ή κωλύματος του Διευθυντή ή και του 
Διευθυντή Σπουδών, αντικαθίστανται από τους αναπληρωτές τους. 

4. Πριν από κάθε εξεταστική περίοδο, μετά από πρόταση του Διευ¬ 
θυντή Σπουδών, το Εκπαιδευτικό Συμβούλιο ορίζει μεταξύ του 
εκπαιδευτικού προσωπικού της Σχολής, τους αναπληρωτές των εξε¬ 
ταστών καθηγητών, για την περίπτωση προσωρινού ή οριστικού 
κωλύματος τους με τους οποίους διεξάγονται οι εξετάσεις. 

Σε περίπτωση κωλύματος καθηγητή για τον οποίον από αντικει¬ 
μενικούς λόγους δεν είχε οριστεί αναπληρωτής εξεταστής, οι εξετά¬ 
σεις του μαθήματος αναβάλλονται σε χρόνο που αποφασίζει το 
Εκπαιδευτικό Συμβούλιο, μέχρις ορισμού καθηγητή από το 


ΤΕΝ/ΔΟΛΣ, εφόσον το κώλυμα είναι καθοριστικό για την εξέταση 
του μαθήματος.· 

5. Στα μαθήματα που εξετάζονται προφορικά συμμετέχει στην εξέ¬ 
ταση και στη βαθμολογία και ένας ακόμα Καθηγητής, αντίστοιχης ή 
συναφούς ειδικότητας με το εξεταζόμενο μάθημα, που ορίζεται από 
το Εκπαιδευτικό Συμβούλιο. 

Άρθρο 13. 

(Θέματα γραπτών εξετάσεων) 

1. Τα θέματα στις προαγωγικές εξετάσεις, καταρτίζει ο αρμόδιος 
κατά μάθημα καθηγητής και τα θέτει υπόψη του Διευθυντή Σπουδών, 
ο οποίος τα ελέγχει από πλευράς διδαχθείσης ύλης. 

2. Τα θέματα των γραπτών εξετάσεων, περιέχονται σε ειδικό έ¬ 
ντυπο που διανέμεται στους σπουδαστές. 

3. Τόσο το έντυπο, όσο και η κόλλα διαγωνισμού πάνω δεξιά φέ¬ 
ρουν τη σφραγίδα της Σχολής και τη μονογραφή του Διευθυντή και 
συμπληρώνονται από τους σπουδαστές με την αναγραφή των εξής 
στοιχείων: Ονοματεπώνυμο, όνομα πατέρα, τάξη ή τμήμα τάξης, ει¬ 
δικότητα, μάθημα και ημερομηνία. 

4. Ως πρόχειρο παραδίνεται στους σπουδαστές άλλη κόλλα, που 
περιέχει όλα τα ανωτέρω στοιχεία και πάνω στη μέση την ένδειξη 
ΠΡΟΧΕΙΡΟ. 

Το πρόχειρο υποχρεωτικά παραδίνεται μαζί με το γραπτό, χωρίς 
όμως να λαμβάνονται υπόψη για την αξιολόγηση του γραπτού οι ση¬ 
μειώσεις του πρόχειρου. 

5. Κατά την παράδοση των γραπτών, διαγράφονται από τον πα- 
ραλαμβάνοντα αυτά επιτηρητή, με κόκκινο μελάνι, τα κενά που. 
υπάρχουν σε αυτό. 

6. Μετά το τέλος της γραπτής εξέτασης, τα γραπτά παραλαμβάνο- 
νται από τον αρμόδιο καθηγητή, ο οποίος μετά την ταχύτερη κατά το 
δυνατό βαθμολόγησή τους τα παραδίνει στο Διευθυντή Σπουδών με 
εμφανή, ολόγραφη και αριθμητική, ανεξίτηλη και με τη μονογραφή 
του βαθμολογία στην πρώτη σελίδα του κάθε γραπτού. 

Η ανωτέρω βαθμολογία, αποτελεί το βαθμό της γραπτής εξέτα¬ 
σης και δεν προσβάλλεται με ένσταση. 

7. Τα γραπτά των εξετάσεων, φυλάσσονται στο αρχείο του Διευθυ¬ 
ντή Σπουδών για ένα χρόνο και μετά καταστρέφονται. 

Μέσα στον πιο πάνω χρόνο, σπουδαστής που αμφισβητεί την ακρί¬ 
βεια της βαθμολογίας γραπτής εξέτασής του, σε περίπτωση αποτυ¬ 
χίας του, δικαιούται να λάβει γνώση του περιεχομένου του γραπτού 
του από το βαθμολογητή εξεταστή, σε ώρες μη μαθημάτων. 

Σε περίπτωση επίσημης καταγγελίας, στη Διεύθυνση ή τη Διεύ¬ 
θυνση Σπουδών της Σχολής σε βάρος καθηγητή για μεροληπτική ή 
αντικανονική βαθμολόγηση προαγωγικής γραπτής εξέτασης, ο έλεγ¬ 
χος του γραπτού και η διερεύνηση του όλου θέματος γίνεται από το 
Εκπαιδευτικό Συμβούλιο της Σχολής που ανήκει ο Καθηγητής και το 
οποίο αποφαίνεται περί του βάσιμου ή μη της καταγγελίας, για τις 
παραπέρα νόμιμες ενέργειες. 

Άρθρο 14. 

(Διαδικασία εξετάσεων) 

1. Κατά τις γραπτές βαθμολογούμενες ασκήσεις και εφαρμογές 
και τις προαγωγικές εξετάσεις, η Διεύθυνση της Σχολής, με εισήγηση 
του Διευθυντή Σπουδών, λαμβάνει όλα τα κατάλληλα μέτρα για την 
από κάθε πλευρά κανονική διεξαγωγή των εξετάσεων και την πρό¬ 
ληψη κάθε περίπτωσης αντιγραφής ή καταδολίευσης των εξετάσεων. 

2. Απαγορεύεται κατά τη διάρκεια των εξετάσεων οι σπουδαστές 
να αλληλοβοηθούνται και να χρησιμοποιούν βιβλία και βοηθήματα 
εκτός από εκείνα που ρητά θα προβλεφθούν για το κάθε μάθημα. 

3. Σπουδαστές που προσήλθαν στην αίθουσα εξετάσεων μετά την 
έναρξη διανομής των θεμάτων, απαγορεύεται να διαγωνισθούν. 

4. Απαγορεύεται οποιαδήποτε ερώτηση των σπουδαστών προς την 
Επιτροπή ή τους Επιτηρητές μετά τη διανομή των θεμάτων και την 
παροχή των αναγκαίων επεξηγήσεων και διευκρινήσεων. 

■ 5. Απαγορεύεται οποιαδήποτε συνεννόηση των σπουδαστών που 
εξετάζονται με οποιοδήποτε πρόσωπο μέσα ή έξω από την αίθουσα 
εξετάσεων, καθώς και κάθε είδους αντιγραφή. 

6. Σπουδαστής, ο οποίος καταλαμβάνεται να αντιγράφει ή να συ- 

νεννοείται, απομακρύνεται από την αίθουσα και το γραπτό του δεν 
παρέχει ουδεμιά πιστωτική μονάδα. 

7. Σχετική ανακοίνωση με τις παραγράφους 2 έως και 6 του άρ¬ 
θρου αυτού, αναρτίζεται και διαβάζεται στους σπουδαστές, στην αρχή 
του διδακτικού έτους και πριν από τις εξεταστικές περιόδους. 

Άρθρο 15. 

(Διακοπή και ακύρωση εξετάσεων) 

1. Η Εξεταστική Επιτροπή δύναται να διακόψει ή να ακυρώσει τη 
γραπτή εξέταση ενός μαθήματος, εάν διαπιστώσει ότι αυτή έγινε κα¬ 
τά τρόπο αντικανονικό ή μεροληπτικό. 

2. Στις περιπτώσεις αυτές, η Επιτροπή συντάσσει σχετικό Πρακτι¬ 
κό στο οποίο καταχωρίζονται όλα τα σχετικά στοιχεία και ορίζεται η 
επανάληψη της γραπτής εξέτασης την ίδια ή άλλη ημέρα. 

3. Ο Διευθυντής ενημερώνει σχετικά το ΤΕΝ/ΔΟΛΣ με κατεπεί- 
γουσα αναφορά. 

Άρθρο 16. 

(Συμμετοχή ή απουσία σπουδαστών από τις εξετάσεις) 

1. Στις προαγωγικές εξετάσεις, συμμετέχουν οι σπουδαστές που 
δεν έχουν συγκεντρώσει τις απαιτούμενες για την προαγωγή τους πι¬ 
στωτικές μονάδας, ή θέλουν να τις αυξήσουν. 

Στις εξετάσεις αυτές, μετέχουν και οι σπουδαστές που είναι τιμω¬ 
ρημένοι με προσωρινή αποβολή, η έκτιση της οποίας διακόπτεται. 

2. Σπουδαστής ο οποίος απουσιάζει από την εξέταση ενός μαθήμα¬ 
τος κατά τις προαγωγικές εξετάσεις, προσέρχεται σε επόμενη εξετα¬ 
στική περίοδο. 

Άρθρο 17. 

(Εκπαιδευτικές δραστηριότητες) 

1. Οι εκπαιδευτικές δραστηριότητες που αναφέρονται στη συνέχεια 
αναπτύσσονται και εφαρμόζονται ανάλογα με τις ανάγκες κάθε μα¬ 
θήματος: 

α) θεωρητική διδασκαλία, νοείται η απαραίτητη εισαγωγή για 
τον προσανατολισμό των σπουδαστών στις εφαρμογές. Έτσι η δι- 
δαΛαλία εξελίσσεται σε χρονικό συσχετισμό με το πρόγραμμα ασκή¬ 
σεων και εφαρμογών και η κατανόησή της ελέγχεται με τεστς. 

β) Ασκήσεις θεωρούνται οι γραπτές εφαρμογές και γίνονίσι στη 
σχολή με την καθοδήγηση του καθηγητή, με συνεργασία μεταξύ 
σπουδαστών ή ατομικά. 

γ) Οι Πρακτικές Εφαρμογές, γίνονται στα εργαστήρια με προκα¬ 
θορισμένους χειρισμούς και συμπλήρωση σχετικών εντύπων ή στον 
επαγγελματικό χώρο όπου επιδιώκεται η εξοικίωση με το ναυτικό 
περιβάλλον, που διαπιστώνεται με το ημερολόγιο και την έκθεση που 
θα συντάξει ο σπουδαστής. 

δ) Η Συνθετική εφαρμογή γνώσεων, μεθόδων και διαδικασιών, γί¬ 
νεται σε ειδικά επιλεγμένα θέματα που αναθέτει ο καθηγητής στους 
σπουδαστές, κατά ομάδες ή ατομικά. 

Συνθετική εφαρμογή είναι και η εξέταση σε όλη την ύλη που γίνε¬ 
ται στο τέλος της διδασκαλίας, στο τέλος του εξαμήνου ή του έτους, η 
διάρκεια της οποίας είναι μέχρι 3 ώρες. 

Αν ο απαιτούμενος χρόνος για την εργασία αυτή, υπερβαίνει τις 3 
ώρες, τούτο προεκτιμάται από τον αρμόδιο καθηγητή, ο οποίος σε 
συνεννόηση με τους ενδιαφερομένους σπουδαστές αναφέρει έγκαιρα 
στο Διευθυντή Σπουδών για τον καθορισμό της ημερομηνίας και ώ- 
ρας. 

ε) Ο καθηγητής ορίζει ημέρες και ώρες ακρόασης των σπουδαστών 
σχετικά με την εκπόνηση εργασιών ή άλλες επεξηγήσεις, εκτός των 
ωρών μαθημάτων. 

2. Όλες οι παραπάνω δραστηριότητες επιτρέπουν και το διαρκή έ¬ 
λεγχο της προόδου των σπουδαστών, αλλά και τη συνειδητοποίηση 
του σπουδαστή στις επιδόσεις του και τις αδυναμίες του. 

3. Οδηγίες και διευκρινίσεις για τη σωστή υλοποίηση των ανω¬ 
τέρω, παρέχονται με εγκυκλίους του ΤΕΝ/ΔΕΚ. 


Άρθρο 18. 

(Αξιολόγηση της σπουδαστικής προσπάθειας) 

1. Ο έλεγχος της προόδου των σπουδαστών, γίνεται με τις κατάλ¬ 
ληλες για το αντικείμενο και τους στόχους του κάθε μαθήματος μεθό¬ 
δους και ασκείται σε όλη τη διάρκεια της διδασκαλίας του μαθήμα¬ 
τος και στο τέλος με γενική εξέταση. 

Η τακτική παρακολούθηση των σχετικών με το μάθημα δραστη¬ 
ριοτήτων, συνεκτιμάται με τις επιδόσεις. 

Η προσπάθεια του σπουδαστή στο κάθε μάθημα, αξιολογείται με 
πιστωτικές μονάδες κατά το ακόλουθο σύστημα: 

α) Οι επιδόσεις που διαπιστώνονται με το συνεχή έλεγχο σε όλη τη 
διάρκεια της διδασκαλίας, παρέχουν από 0 μέχρι 8 πιστωτικές μονά¬ 
δες με την παρατήρηση ότι κάθε πιστωτική μονάδα ή κλάσμα της χο¬ 
ρηγείται για συγκεκριμένο τμήμα του σπουδαστικού έργου με προκα¬ 
θορισμένη αντιστοιχία. 

β) Η παρακολούθηση των εκπαιδευτικών δραστηριοτήτων σε κάθε 
μάθημα σε όλη τη διάρκεια της διδασκαλίας του παρέχει μέχρι δύο 
(2) πιστωτικές μονάδες με τη διευκρίνιση ότι: 

60—69% παρουσιών παρέχουν 0,5 πιστωτικές μονάδες 

70—79% παρουσιών παρέχουν 1 πιστωτική μονάδα 

80—89% παρουσιών παρέχουν 1,5 πιστωτικές μονάδες και από 

90% παρουσιών και πάνω 2 πιστωτικές μονάδες. 

Με την έννοια παρουσία, εννοείται η ενεργός συμμετοχή του σπου¬ 
δαστή στη συγκεκριμένη εκπαιδευτική δραστηριότητα, όταν δεν πρό¬ 
κειται για απλή ακρόαση. 

γ) Στα καθαρώς εργαστηριακά μαθήματα, ο σπουδαστής κατοχυ¬ 
ρώνει πιστωτικές μονάδες εφόσον έχει παρακολουθήσει επιτυχώς 
τουλάχιστον το 60% των ασκήσεων με την αντιστοιχία: 

60-69% 5 π.μ. 

70-79% 6 π.μ. 

80-84% 7 π.μ. 

85-89% 9 π.μ. 

90-94% 11 π.μ. 

95-100% 14 π.μ. 

θεωρείται επιτυχών ο σπουδαστής που συγκεντρώνει τουλάχιστον 
7 πιστωτικές μονάδες. Οι σπουδαστές που δεν έχουν συγκεντρώσει 
τουλάχιστον 5 πιστωτικές μονάδες, υποχρεούνται να επαναλάβουν 
όλο το πρόγραμμα του εργαστηριακού μαθήματος το επόμενο έτος. 

Οι σπουδαστές που έχουν κατοχυρώσει πιστωτικές μονάδες λιγό- 
τερες από 7, υποχρεούνται να επαναλάβουν τις ασκήσεις που δεν πα¬ 
ρακολούθησαν (με επιτυχία) το επόμενο έτος ή σε ειδικά θερινά προ¬ 
γράμματα αν η σχολή έχει τη δυνατότητα. 

Για τα εργαστηριακά μαθήματα δεν διενεργούνται τελικές εξετά¬ 
σεις. 

2. Η αξιολόγηση του σπουδαστή στην τελική γενική εξέταση, στο 
τέλος του έτους παρέχει από 0 μέχρι 4 πιστωτικές μονάδες. 

3. Η συνολική επίδοση του σπουδαστή αξιολογείται από το άθροι¬ 
σμα των πιστωτικών μονάδων που του έχουν χορηγηθεί. 

Αξιολόγηση της συνολικής επίδοσης, γίνεται στο τέλος των σπου¬ 
δών, καθώς και σε κάθε περίπτωση που προβλέπεται πρόσθετη 
εκπαιδευτική δραστηριότητα για τους σπουδαστές που έχουν ανάγκη 
ή οποιαδήποτε επιβράβευση. 

Άρθρο 19. 

(Πρόοδος σπουδαστών) 

1. Οι νεοεισαγόμενοι στις ΑΔΣΕΝ εγγράφονται υποχρεωτικά σε 
όλα τα μαθήματα του πρώτου έτους. 

2. Στο τέλος του διδακτικού έτους και έγκαιρα πριν από τις εξετά¬ 
σεις, κοινοποιείται με μέριμνα της Διεύθυνσης Σχολής πίνακας με τις 
πιστωτικές μονάδες, που συγκέντρωσαν σε κάθε μάθημα οι σπουδα¬ 
στές από επιδόσεις κατά τη διάρκεια της διδασκαλίας και από παρα¬ 
κολούθηση των εκπαιδευτικών δραστηριοτήτων. 

3. Σε όσα μαθήματα συγκεντρώνουν στη διάρκεια του έτους συνο¬ 
λικά 7 τουλάχιστον πιστωτικές μονάδες, οι σπουδαστές θεωρούνται 
επιτυχόντες και δεν υποχρεούνται να λάβουν μέρος σε τελικές γενικές 
εξετάσεις των μαθημάτων αυτών. 

4. Σπουδαστές που στη διάρκεια του έτους δεν συγκέντρωσαν σε 
ένα μάθημα τουλάχιστον 7 πιστωτικές μονάδες από επιδόσεις και 
παρακολούθηση, κατατάσσονται στις επόμενες κατηγορίες αναλόγως 

του αριθμού των πιστωτικών μονάδων που συγκέντρωσαν: 

α) Αν έχουν συγκεντρώσει τουλάχιστον 5 πιστωτικές μονάδες, κα¬ 
τοχυρώνουν το μάθημα ως προαπαιτούμενο άλλων μαθημάτων και 
δεν υποχρεούνται να ξαναφοιτήσουν στο μάθημα αυτό, ανεξάρτητα 
από το αποτέλεσμα των τελικών εξετάσεων. 

β) Αν έχουν συγκεντρώσει τουλάχιστον 3 πιστωτικές μονάδες, 
μπορούν επίσης να μην ξαναφοιτήσουν στο μάθημα αλλά δεν το κα¬ 
τοχυρώνουν ως προαπαιτούμενο. 

γ) Αν έχουν συγκεντρώσει λιγότερες από 3 πιστωτικές μονάδες, 
δεν δικαιούνται να προσέλθουν στις εξετάσεις του μαθήματος και 
υποχρεούνται να ξαναφοιτήσουν στο μάθημα αυτό. 

5. Επίσης σπουδαστής θεωρείται επιτυχών στα μαθήματα, που με¬ 
τά τις τελικές γενικές εξετάσεις συγκέντρωσε συνολικά 7 τουλάχιστον 
πιστωτικές μονάδες. Γενικά ο σπουδαστής που μετά από τις εξετα¬ 
στικές περιόδους Ιουνίου και Σεπτεμβρίου δεν έχει συμπληρώσει 7 
πιστωτικές μονάδες σε ένα μάθημα έχει όμως τρεις (3) ή περισσότε¬ 
ρες σ αυτό και κρίνει ότι έχει ανάγκη να το επαναλάβει για την 
κατάρτισή του ή για τη συγκέντρωση περισσότερων πιστωτικών μο¬ 
νάδων στη διάρκεια του έτους, δικαιούται να ξαναφοιτήαει, αλλά 
τότε παραιτείται από το δικαίωμα να εγγραφεί στα εξαρτημένα από 
αυτό μαθήματα. 

6. Οι σπουδαστές δικαιούνται να εγγραφούν στο ίδιο μάθημα μόνο 
σε δύο διδακτικά έτη. Σπουδαστής που κατά το δεύτερο έτος φοίτη- 
σης σε μάθημα δεν συγκεντρώσει τουλάχιστον 3 πιστωτικές μονάδες 
από επιδόσεις και παρακολούθηση, παραπέμπεται στο Εκπαιδευτικό 
Συμβούλιο για να καθοριστούν οι υποχρεώσεις του σπουδαστή και η 
διαδικασία της συμπλήρωσης των πιστωτικών μονάδων. 

7. Στο επόμενο έτος σπουδών, ο σπουδαστής δικαιούται να εγ¬ 
γραφεί: 

α) Σε όσα μαθήματα προηγούμενου έτους δεν έχει συγκεντρώσει 
συνολικά 7 πιστωτικές μονάδες με τον περιορισμό της παραγράφου 

β) Σε όσα ανεξάρτητα μαθήματα διδάσκονται στο έτος αυτό, 
γ) Σε όσα εξηρτημένα μαθήματα διδάσκονται στο έτος αυτό, εφό¬ 
σον στα προαπαιτούμενα έχει συγκεντρώσει τουλάχιστον 5 πιστωτι¬ 
κές μονάδες από επιδόσεις και παρακολούθηση και δεν εγγράφεται 
για να τα ξαναπαρακολουθήσει ή έχει επιτύχει με τις εξετάσεις να συ¬ 
γκεντρώσει 7 τουλάχιστον πιστωτικές μονάδες πριν από την έναρξη 
του διδακτικού έτους. 

δ) Σε όσα μαθήματα χαρακτηρίζονται στο παράρτημα 5 «γενικής 
μόρφωσης» και εφόσον το επιτρέπει το ωράριό του. 

Τα όρια των διδακτικών ωρών που αντιπροσωπεύουν τα μαθή¬ 
ματα στα οποία δύναται να εγγραφή κανονικά ένας σπουδαστής, κα¬ 
θορίζονται από 21 έως 35 ώρες την εβδομάδα. 

Σε περίπτωση αίτησης σπουδαστή για εγγραφή σε μαθήματα που 
υπερβαίνουν τις 35 διδακτικές ώρες την εβδομάδα, συνέρχεται το 
εκπαιδευτικό Συμβούλιο, εξετάζει τη σπουδαστική κατάσταση του 
ενδιαφερομένου και καθορίζει ανάλογα το σύνολο των διδακτικών 
ωρών που δύναται να εγγραφή ο σπουδαστής. 

Αίτηση σπουδαστή για εγγραφή σε μαθήματα που δεν συμπληρώ¬ 
νουν 21 διδακτικές ώρες την εβδομάδα, εξετάζεται από τη Διεύθυνση 
σπουδών και αν πραγματικά ο σπουδαστής δεν δικαιούται να εγγρα¬ 
φή σε περισσότερα μαθήματα, η αίτηση γίνεται δεκτή. Σε αντίθετη 
περίπτωση, ο σπουδαστής ενημερώνεται έγγραφα από τη Διεύθυνση 
Σπουδών ότι πρέπει να υποβάλλει σε τακτή προθεσμία νέα αίτηση με 
συμπληρωμένες στο κατώτερο όριο τις διδακτικές ώρες. Αν ο σπου¬ 
δαστής δεν υποβάλλει έγκαιρα συμπληρωματική σχετική αίτηση δεν 
δικαιούται εγγραφής στο έτος αυτό. 

Ανώτατη διάρκεια σπουδών είναι το διπλάσιο της υποχρεωτικής 
για κάθε ΑΔΣΕΝ φοίτησης. Εάν μετά τη συμπλήρωση του ανωτέρω 
ορίου ένας σπουδαστής δεν έχει συμπληρώσει σε ένα ή περισσότερα 
μαθήματα τουλάχιστον 7 πιστωτικές μονάδες, δύναται να προσέρχε¬ 
ται σε εξεταστικές περιόδους της εκλογής του για τη συμπλήρωση 
των υπόλοιπων πιστωτικών μονάδων. 

Δεν υπολογίζεται στη διάρκεια φοίτησης, ο χρόνος διακοπής σπου¬ 
δών εφόσον ο ενδιαφερόμενος σπουδαστής ζητήσει με αίτησή του δια¬ 
κοπή των σπουδών. 

Άρθρο 20. 

(Πτυχιακές εξετάσεις) 

1. Οι πτυχιακές εξετάσεις διεξάγονται ενώπιον των επιτροπών ' 
πτυχιακών εξετάσεων, δημόσια, και συνίστανται στην παρουσίαση 
και την υποστήριξη πτυχιακής εργασίας που έχει εκπονηθεί από το 


σπουδαστή, σε εξεταστική περίοδο της εκλογής του. Η διάρκεια της 
παρουσίασης και υποστήριξης της πτυχιακής εργασίας εναπόκειται 
στην κρίση της επιτροπής των πτυχιακών εξετάσεων. 

2. Το θέμα της εργασίας για το πτυχίο εκλέγεται από τους σπου¬ 
δαστές σε συνεννόηση με τους καθηγητές. Για τη διευκόλυνση της 
επιλογής, οι καθηγητές κοινοποιούν πίνακες κατά την περίοδο του 
χειμερινού εξαμήνου που περιέχουν συνολικά αριθμό θεμάτων διπλά¬ 
σιο από τον αριθμό των ενδιαφερομένων σπουδαστών και αναφέρο- 
νται στον κυρίως επαγγελματικό τους τομέα. 

Η ανάθεση των εργασιών, γίνεται με βάση τη σειρά προτεραιότη¬ 
τας των αιτήσεων επιλογής θέματος από τους ενδιαφερομένους σπου¬ 
δαστές. 

Ο καθηγητής του οποίου έχει επιλεγεί θέμα από τα προταθέντα, 
παρακολουθεί και διευθύνει την εκπόνηση της εργασίας. 

3. Σπουδαστής που επιθυμεί να συμμετάσχει σε περίοδο πτυχια¬ 
κών εξετάσεων, υποβάλλει αίτηση συμμετοχής που πρέπει να κατα¬ 
τεθεί τουλάχιστον 10 ημέρες πριν από την έναρξη της εξεταστικής πε¬ 
ριόδου, για τους αποφοίτους της περιόδου αυτής και 20 ημέρες για 
τους αποφοίτους προηγούμενων περιόδων, αυνοδευόμενη από: 

α) Τρία (3) αντίγραφα της πτυχιακής εργασίας, θεωρημένα από το 
διευθύνοντα καθηγητή με την ένδειξη ότι είναι ολοκληρωμένη. 

β) Βεβαίωση της σχολής ότι έχει συμπληρώσει τουλάχιστον 7 πι¬ 
στωτικές μονάδες σε όλα τα μαθήματα των τριών ετών, και 
γ) Βεβαίωση της σχολής που αναφέρει το θέμα της πτυχιακής ερ¬ 
γασίας, που ανατέθηκε στο σπουδαστή και το διευθύνοντα την εργα¬ 
σία καθηγητή. 

4. Η επιτροπή πτυχιακών εξετάσεων για κάθε ΑΔΣΕΝ είναι τρι¬ 
μελής και καθορίζεται κάθε φορά με απόφαση του Υπουργού Εμπορι¬ 
κής Ναυτιλίας/ ΔΟΛΣ Ιο. Σ’ αυτή μετέχουν ο καθηγητής που διευ¬ 
θύνει την εκπόνηση και δύο ακόμη καθηγητές της ίδιας ή συναφούς 
με το θέμα ειδικότητας. 

5. Η επιτροπή αποφαίνεται κατά πλειοψηφία αν η εργασία και η 
υποστήριξή της ήταν: 

— ανεπαρκής 

— ικανοποιητική 

— ιδιαίτερα ικανοποιητική 

— διακεκριμένη. 

6. Σε περίπτωση που η εργασία και η υποστήριξή της κριθούν ανε¬ 
παρκείς, ο σπουδαστής υποχρεούται να εκπονήσει και να υποστηρίξει 
ικανοποιητικά, σε επόμενη εξεταστική περίοδο νέα πτυχιακή εργασία 
στο ίδιο θέμα, για να λάβει το δίπλωμά του. 

7. Αλλαγή θέματος πτυχιακής εργασίας ή και καθηγητή αρμόδιου 
για τη διεύθυνση αυτής, επιτρέπεται μόνο για σοβαρούς λόγους και 
εγκρίιμται με απόφαση του εκπαιδευτικού συμβουλίου, έπειτα από 
σχετική αίτηση του ενδιαφερομένου σπουδαστή, την οποία υποβάλλει 
στο Διευθυντή σπουδών της Σχολής του. 

Άρθρο 21. 

(Βραβεία) 

1. Στους τελειόφοιτους σπουδαστές που αριστεύουν μπορεί να 
απονέμονται βραβεία. Ο αριθμός των σπουδαστών που θα βραβευθεί, 
το είδος των βραβείων και κάθε άλλη λεπτομέρεια, ρυθμίζεται με 
απόφαση του ΥΕΝ/ΔΟΛΣ που εκδίδεται μετά από γνώμη του Γνω- 
μοδοτικού Συμβουλίου των ΑΔΣΕΝ. 

2. Για τήν προμήθεια των βραβείων αυτών, γίνονται δεκτά ποσά 
που χορηγούνται από δωρητές, δύναται δε να διατεθεί όλο ή μέρος 
του ποσού που απαιτείται από το ΚΝΕ μετά από σύμφωνη γνώμη 
του Γνωμοδοτικού Συμβουλίου των ΑΔΣΕΝ. 

3. Τα βραβεία είναι χρήσιμα αντικείμενα (εξάντες, διόφθαλμα, 
στιγμόμετρα, βιβλία κ.λπ) που αγοράζονται από επιτροπή που ορίζε¬ 
ται με απόφαση του ΥΕΝ/ΔΟΛΣ. Στα βραβεία μπορεί να γράφεται ή 
να χαράσσεται το ονοματεπώνυμο και η Σχολή του Σπουδαστή ή να 
δίνεται σχετικό Δίπλωμα. 

4. Δύναται με την ίδια απόφαση της παραγράφου 1, να επεκτείνε- 

ται η βράβευση και σε μη τελειόφοιτους σπουδαστές. · Γ 

Άρθρο 22. 

(Διπλώματα — πιστοποιητικά) 

1. Στους σπουδαστές που αποφοιτούν από τις ΑΔΣΕΝ, χορηγού- 

νται δωρεάν διπλώματα δόκιμου Αξιωματικού, τα οποία είναι αριθ- 
μημένα κατά συνεχή αύξοντα αριθμό. Ο τύπος τους καθορίζεται με 
απόφαση ΥΕΝ/ΔΕΚ. 

2. Στα διπλώματα αναγράφονται τα στοιχεία του σπουδαστή, η 
διάρκεια σπουδών του, η επίδοσή του και η αξιολόγηση της πτυχια¬ 
κής του εργασίας. 

Η επίδοση του σπουδαστή σε συνδυασμό με την τελική βαθμολο¬ 
γία του, έχει ως εξής: 

α. ΚΑΛΗ με άθροισμα πιστωτικών μονάδων 

50%— 70% του συνόλου 

β. ΛΙΑΝ ΚΑΛΗ με άθροισμα πιστωτικών μονάδων 
71%— 84% του συνόλου 

γ. ΑΡΙΣΤΗ με άθροισμα πιστωτικών μονάδων 

85%—100% του συνόλου. 

3. Τα διπλώματα υπογράφονται από το Διευθυντή και το Διευθυ¬ 
ντή Σπουδών και χαρτοσημαίνονται με δαπάνη των σπουδαστών, 
σύμφωνα με τις σχετικές διατάξεις που ισχύουν κάθε φορά. 

4. Αντίγραφα διπλωμάτων δεν χορηγούνται. 

5. Μετά από αίτηση του σπουδαστή, η Σχολή του χορηγεί πιστο¬ 
ποιητικό σπουδών, στο οποίο παρουσιάζεται η σπουδαστική του κα¬ 
τάσταση. 

Με την ίδια διαδικασία, χορηγείται πιστοποιητικό αποφοίτησης, 
που περιέχει τα στοιχεία του διπλώματος. 

Άρθρο 23. 

(Μεταβατικές ρυθμίσεις) 

Με απόφαση του Υπουργού Εμπορικής Ναυτιλίας/ΔΕΚ, θα ρυθμι¬ 
στούν ειδικά θέματα, που αφορούν στη σπουδαστική κατάσταση 
σπουδαστών παρόντος και παρελθόντων ετών. 

ΠΑΡΑΡΤΗΜΑ 1. 


Πρόγραμμα εκπαίδευσης Πλοιάρχων 

Διαδοχή της φοίτησης των σπουδαστών στα μαθήματα που ανήκουν 
σε δεσμευμένη γνωστική ακολουθία. 


Προαπαιτούμενα και εξαρτημένα μαθήματα. 
Προαπαιτούμενα Εξαρτημένα. 


1. Φυσική I του 1ου έτους 

2. Φυσική II του 1ου έτους 

3. Ναυτιλία I του 1ου έτους 
Ναυτιλία I του 2ου έτους 

4. Ναυτιλία II του 1ου έτους 
Ναυτιλία II του 2ου έτους 

5. Ναυτική Τέχνη 2ου έτους 


α. Ναυτική Τέχνη 2ου έτους 
β. Ευστάθεια 3ου έτους 
α. Ραντάρ 2ου έτους 
β. Ραδιοναυτιλία 2ου έτους 
Ναυτιλία I του 2ου έτους 
- Ναυτιλία I του 3ου έτους 
Ναυτιλία II του 2ου έτους 
Ναυτιλία II του 3ου έτους 
Μεταφορά φορτίων 3ου έτους. 


ΠΑΡΑΡΤΗΜΑ 2. 


Πρόγραμμα Εκπαίδευσης Μηχανικών 

Διαδοχή της φοίτησης των σπουδαστών στα μαθήματα που ανήκουν 
σε δεσμευμένη γνωστική ακολουθία 

Προαπαιτούμενα και εξαρτημένα μαθήματα. 


Προαπαιτούμενα 

1. Στατική Αντοχή υλικών 
1ου έτους 

2. Σχέδιο Του έτους 

3. Ηλεκτροτεχνία 1ου έτους 

4. θερμοδυναμική 1ου έτους 

5. Μηχανική Ρευστών 1ου έ¬ 
τους 


Εξαρτημένα 

α. Στατική Αντοχή Υλικών 2ου 
έτους 

β. Στοιχεία Μηχανών 2ου έτους 
Στοιχεία Μηχανών 2ου έτους 
Ηλεκτρικές Μηχανές 2ου έτους 
Μ.Ε.Κ. Ναυτικές Μηχανές 2ου 
έτους 

Ατμοστρόβιλοι — Αεριοστρόβι- 
λοι 2ου έτους. 


ΠΑΡΑΡΤΗΜΑ 3. 


Πρόγραμμα εκπαίδευσης Ραδιοτηλεγραφητών. 

Διαδοχή της φοίτησης των σπουδαστών στα μαθήματα που ανήκουν 
σε δεσμευμένη γνωστική ακολουθία 

Προαπαιτούμενα και εξαρτημένα μαθήματα 


Προαπαιτούμενα 

1. Ηλεκτροτεχνία 1ου έτους 

2. Ηλεκτρονική 2ου έτους 

3. Λήψη — Εκπομπή 1ου έ¬ 
τους 


4. Τηλέτυπο — Ραδιοτηλέ- 
τυπο 2ου έτους 

5. Μαθηματικά 1ου έτους 


Εξαρτημένα 
Σ.Α.Ε. 3ου έτους 
α. Σ.Α.Ε. 3ου έτους 
β. Ηλεκτρονικές εφαρμογές II και 
III 3ου έτους. 

α. Κλασικά μέσα επικοινωνίας 
2ου έτους. 

β. Εφαρμογές Τηλ/κών συστημά¬ 
των 3 ου έτους 

Εφαρμογές τηλ/κών συστημάτων 
3ου έτους. 

Ηλεκτρονικοί Υπολογιστές 2ου 
έτους. 


ΠΑΡΑΡΤΗΜΑ 4. 


Κύρια επαγγελματικά μαθήματα 
που καθορίζουν τις δυνατότητες 
του σπουδαστή για την εξάσκηση 
του επαγγέλματος. 


Κλάδος Πλοιάρχων: 

Ιο έτος — Ναυτιλία 
— Ναυτική 

χνη· 

2ο έτος — Ναυτιλία 
— Ραντάρ 
— Ραδιοναυτιλία 
- Ν.Η.Ο. 


. — Ναυτική Τέχνη. · 

3ο έτος — Ναυτιλία 

— Ευστάθεια 
— Ναυτική τέχνη. 

Κλάδος Μηχανικών 

Ιο έτος — Αντοχή υλικών 

— Σχέδιο 

— Ασκήσεις Μηχανουργείου. 
2ο έτος — Αντοχή Υλικών 

— θερμοδυναμική 

- ΜΕΚ. 


3ο έτος — Ηλεκτρικές Μηχανές 
— Ατμοστρόβιλοι. 


τέ- 


Κλάδος Ρ/Τ 

Ιο έτος — Λήψη Εκπομπή 

— Γραφομηχανή 
— Ηλεκτροτεχνία 
— Ηλεκτρονική. 

2ο έτος — Λήψη Εκπομπή 

— Ηλεκτρονική 
— Κλασικά μέσα επικοινωνίας 
— Τηλετυπικές επικοινωνίας 
— Ηλεκτρονικοί Υπολογιστές. 

3 ο έτος — Λήψη Εκπομπή 

— Ηλεκτρονικές Εφαρμογές 1, 2 και 3 

- Σ.Α.Ε. 

— Δορυφορικές επικοινωνίες 

- Ν.Η.Ο. 

— Εφαρμογές τηλεπικοινωνιακών συστημάτων. 

ΠΑΡΑΡΤΗΜΑ 5. 

Μαθήματα γενικής μόρφωσης. 

1. Στοιχεία Κοινωνιολογίας και Κοινωνικών επιστημών. 

2. Στοιχεία Δικαίου. 

3. Αγγλικά. 

